stanford-oval/wikipedia huggingface dataset:
Warberg IC
Aiheesta muualla

Warberg IC - Seuran kotisivu (ruotsiksi)
Innebandymagazinet.se - Warberg IC (Arkistoitu – Internet Archive) (ruotsiksi)
SvenskaFans - Warberg IC (Arkistoitu – Internet Archive) (ruotsiksi)
| n k Superliiga kaudella 2020–2021 |
| --- | --- |
Miehet:  Dalen  Fagerhult Habo  Falun  Helsingborg  Höllviken  Jönköping  Kalmarsund  Linköping  Mullsjö  Pixbo  Sirius  Storvreta  Thorengruppen  Växjö 
Naiset:  Endre  Falun  Jönköping  Karlstad  Lund  Malmö  Mora  Nacka  Pixbo  Sirius  Thorengruppen  Täby  Västerås Rönnby  Warberg
Warez

Quartex-ryhmän Amiga-intro, jossa muiden introjen tapaan vierii, "skrollaa", tekstiä ruudun alalaidassa
Warez on englannin kielen tietokoneohjelmaa tarkoittavasta sanasta software johdettu termi, joka tarkoittaa luvattomasti levitettyä tekijänoikeuden alaista materiaalia. Termillä tarkoitetaan erityisesti järjestäytyneiden organisaatioiden levittämää materiaalia. Termillä ei sen sijaan yleensä tarkoiteta laittomasti ansaitsemistarkoituksessa myytyjä piraattituotteita.
Alun perin termiä käyttivät pienet harrastajapiirit, mutta se on sittemmin yleistynyt Internetin käyttäjien keskuudessa. Warez on substantiivi, mutta siitä voidaan johtaa myös verbi ja samalla suomalainen väännös "warettaa", joka tarkoittaa tekijänoikeudenalaisen materiaalin hankkimista tai levittämistä tekijänoikeuksista välittämättä. Alun perin englanninkielisissä piireissä warez-sanaa käytetään substantiivina ja verbinä samaan tapaan kuin sen suomalaisia vastineita. Warez-materiaalia tuottavia ihmisiä kutsutaan piraateiksi, englannin kielen merirosvoa tarkoittavan sanan pirate mukaan.
Sanasta warez on myös johdettu erinäisiä warez-materiaaliluokkia tarkoittavia sanoja kuten "gamez", (englannin kielen peliä tarkoittavasta sanasta game) "appz" (englannin kielen tietokonesovellusta tarkoittavasta sanasta application) ja "moviez" (englannin kielen elokuvaa tarkoittavasta sanasta movie). Kaikissa on yhteistä s-kirjaimen korvaaminen z-kirjaimella "leet"-alakulttuurin tyylin mukaisesti.
Aiheesta muualla

The Scene Exposed (Arkistoitu – Internet Archive)
Defacto2 (Arkistoitu – Internet Archive), laaja sivusto kräkkäyskulttuurista, PC-keskeinen (englanniksi)
Fairlightin Amiga-intro
Eaglesoftin Commodore 64 -intro ja ryhmän logo
Wayne Brown

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 6. elokuuta 1988 (ikä 36)
Syntymäpaikka: Kingston upon Thames, Englanti
Pelipaikka: keskikenttäpelaaja
Pituus: 175 cm
Junioriseurat
2002–2007: Fulham
Seurat
| Vuodet | Seura | O | (M) |
| 2007–2010 | Fulham | 1 | (0) |
| 2008 | → Brentford (laina) | 11 | (1) |
| 2009 | → TPS (laina) | 26 | (9) |
| 2010 | → Bristol Rovers (laina) | 4 | (0) |
| 2010–2013 | Bristol Rovers | 55 | (3) |
| 2013–2014 | TPS | 41 | (8) |
| 2014–2015 | SJK | 36 | (2) |
| Yhteensä | Yhteensä | 174 | (23) |
 Seurajoukkueuran tilastot kattavat vain kansalliset sarjat, päivitetty 8. maaliskuuta 2016.
Wayne Jonathan Brown (s. 6. elokuuta 1988 Kingston upon Thames, Englanti) on englantilainen jalkapalloilija.
Ura

Keskikentällä pelaava Brown on Fulhamin akatemian kasvatti. Hän debytoi seuran edustusjoukkueessa FA Cupin ottelussa Bristol Roversia vastaan tammikuussa 2008. Kauden 2007–2008 lopun hän pelasi lainalla Kakkosliigan Brentfordissa. Ensimmäisen Valioliiga-esiintymisensä hän teki Fulhamissa ottelussa Manchester Unitedia vastaan helmikuussa 2009.
Huhtikuussa 2009 Brown siirtyi elokuuhun asti ulottuneella lainasopimuksella Suomen Veikkausliigan Turun Palloseuraan. Hän nousi nopeasti TPS:n avainpelaajaksi, ja hänen lainasopimustaan jatkettiin kauden loppuun asti ulottuvaksi. Brownin avulla TPS saavutti SM-pronssia, ja hänet valittiin kauden päätteeksi Veikkausliigan vuoden tulokkaaksi, keskikenttäpelaajaksi ja pelaajaksi.
TPS-lainan jälkeen Fulham lainasi Brownin helmikuussa 2010 Ykkösliigan Bristol Roversiin. Toukokuussa siirrosta tehtiin pysyvä ja Brown solmi kaksivuotisen sopimuksen seuran kanssa. Kaudeksi 2013 hän palasi Suomeen ja TPS:ään.
Saavutukset

Seurajoukkueessa:
Suomen mestaruus 2015
SM-pronssi 2009
Henkilökohtaiset:
Vuoden tulokas 2009
Vuoden liigapelaaja 2009
Vuoden liigakeskikenttäpelaaja 2009
H (sävel)

Pianon koskettimistolla H on ensimmäinen valkoinen 
kosketin oikealta.
H on C-duuriasteikon 7. sävel ja kromaattisen asteikon 12. puolisävelaskel. H on juurisävel, joten pianolla se otetaan valkoiselta koskettimelta. H:n kanssa enharmoninen on sävel Ces eli alennettu C.
Sävelen nimi vaihtelee alueittain. Nimitys H tulee saksan kielestä, ja nimitystä käytetään Saksan lisäksi muun muassa Pohjoismaissa. Sävelen englantilainen nimi on B, joka on myös yleisemmin käytössä maailmalla.

Alun perin H-nimistä säveltä ei ollut olemassa, vaan sävelen nimi oli aina B. Koska aikoinaan tritonuksen laulaminen oli ehdottomasti kiellettyä, tätä säveltä ei saanut laulaa yhtäaikaisesti F:n kanssa, jollei sitä alentanut. Näin ollen B tarkoitti sekä perusmuotoista että alennettua säveltä. Myöhemmin englantilaisessa koulukunnassa nimitystä B alettiin käyttää perusmuotoisesta sävelestä ja alennettu sai nimekseen "B-flat" (kirjaimellisesti "litistetty B"). Sen sijaan saksalaisessa koulukunnassa nimi B annettiin alennetulle sävelelle ja juurisävelestä alettiin käyttää nimeä H. Yksi mahdollinen syy sille, miksi saksalaisella kielialueella tätä säveltä alettiin kutsua H:ksi, voi olla se, että aikoinaan alennettua B:tä merkittiin pienellä latinalaisella B-kirjaimella ja perusmuotoista goottilaisella B:llä. Tämä goottilainen B saattoi ainakin joissain tilanteissa näyttää etäisesti latinalaiselta pieneltä H:lta.
Alennettua H:ta ei koskaan merkitä H♭, edes saksaksi tai suomeksi, vaan aina joko B tai B♭.
H-nimitys on myös Suomessa väistymässä B:n tieltä, joskin hitaasti. Rytmimusiikin puolella on siirrytty yhä enemmän käyttämään englantilaista B-nimitystä H:sta, ja alennettua säveltä ruvettu kutsumaan nimellä Bb (/beebee/). Kutenkin taidemusiikin puolella käytetään yhä yleisesti saksalaisia nimityksiä, jolloin juurisävel on H ja alennettu sävel B. Lisäksi asiaa sekoittaa myös se, että rytmimuusikoiden B:stä käyttämä nimitys "Bb" tarkoittaa usean taidemusiikin koulukunnan muusikon mielestä kaksoisalennettua H:ta.
Sointumerkeissä H-pohjaisissa soinnuissa käytetään yleensä englantilaista B:tä pohjana (esim. B, Bm, B7, Bdim7). Myös H-pohjaisia (esim. H, Hm, H7, Hdim7) käytetään, mutta tämä tapa on yhä harvinaisempi.
Romaanisissa kielissä samoin kuin muun muassa venäjässä sävelistä käytetään kuitenkin solmisaatioon perustuvia nimiä. Sen mukaisesti H-sävelen nimi on näissä kielissä si.
Skaalat > Tavallisia H:sta alkavia skaaloja

H-duuri: H C♯ D♯ E F♯ G♯ A♯ H
H-molli: H C♯ D E F♯ G A H
H harmoninen molli: H C♯ D E F♯ G A♯ H
H melodinen molli (nouseva): H C♯ D E F♯ G♯ A♯ H
H melodinen molli (laskeva): H A G F♯ E D C♯ H
H itämainen molli: H C♯ D E♯ F♯ G A♯ H
Johan Fredrik Hackman

J.F. Hackman
Johan Fredrik Hackman (1. lokakuuta 1801 Viipuri – 4. elokuuta 1879 Viipurin lähellä) oli suomalainen liikemies ja kauppaneuvos (1840).
Hackman nousi Hackman & Co:n johtoon vuonna 1829. Hänen aikanaan yhtiö hankki merkittäviä osuuksia tai osti kokonaan useita yrityksiä, kuten Töölön Sokeritehtaan, Havi Oy:n sekä Helsingin ja Viipurin kaasulaitokset. C. H. Ahlqvistin kanssa Hackman perusti ensimmäisen höyrysahan Kymijoen suuhun. Hän edusti porvarissäädyssä Viipuria valtiopäivillä 1863–1864, joilla hän oli valitsijamies ja pankkivaliokunnan jäsen. Hackman sai aatelisarvon 1874.
Johan Fredrik Hackmanin isä oli Hackmanin perustaja Johan Friedrich Hackman.  Hänen pojastaan Julius Fredrik Hackmanista tuli kenraaliluutnantti Venäjän keisarillisessa armeijassa. Toinen poika, Woldemar Hackman, oli liikemies, Hackman-yhtiön osakas ja isänsä tavoin valtiopäivämies porvarissäädyssä ja nuorin poika, Wilhelm Hackman, oli isänsä seuraaja Hackman & Co:n pääjohtajana sekä kauppaneuvos ja valtiopäivämies..
Ma ma

| Ma ma |
| --- | --- |

Ohjaaja:  Julio Médem
Käsikirjoittaja:  Julio Médem
Tuottaja:   Julio Médem  Penélope Cruz  Álvaro Longoria  Alexandra Lebret 
Säveltäjä:  Alberto Iglesias
Kuvaaja:  Kiko de la Rica
Leikkaaja:   Julio Médem  Iván Aledo 
Lavastaja:  Montse Sanz
Pääosat:  Penélope Cruz
Valmistustiedot
Valmistusmaa:  Espanja
Tuotantoyhtiö:  Morena Films
Levittäjä:  Entertainment One Films Hulu
Ensi-ilta:   2015-09-1111. syyskuuta 2015 (Espanja)  2015-11-2727. marraskuuta 2015 (Suomi)  
Kesto:  111 minuuttia
Alkuperäiskieli:  espanja
Aiheesta muualla
IMDb 
Elonet
AllMovie
Infobox OKNimi-testi OK: 
Ma ma (myös Ma Ma; esp. Ma ma) on vuonna 2015 ensi-iltansa saanut Julio Médemin ohjaama ja käsikirjoittama espanjalainen draamaelokuva, jonka pääosaa näyttelee Penélope Cruz. Elokuvan muissa rooleissa ovat muun muassa Luis Tosar ja Asier Etxeandia. Ohjauksen, käsikirjoituksen ja leikkauksen ohella Médem myös tuotti elokuvan Penélope Cruzin, Álvaro Longorian ja Alexandra Lebretin kanssa.
Ma ma sai elokuvakriitikoilta lähinnä kielteiset arvostelut ja tuotti maailmanlaajuisesti 1,1 miljoonaa dollaria. Elokuva sai kolme Goya-ehdokkuutta.
Juoni

Magda (Penélope Cruz) on juuri työttömäksi jäänyt madridilainen opettaja ja eronnut yksinhuoltajaäiti, jolta diagnosoidaan rintasyöpä. Hän päättää masennuksen sijaan olla rohkea ja nauttia elämästä. Magda ei kerro asiasta mitään 10-vuotiaalle Dani-pojalleen (Teo Planell), joka on lupaava jalkapalloilija. Magda tapaa poikansa jalkapallo-ottelussa kykyjenetsijän, Arturon (Luis Tosar), joka menettää vaimonsa ja tyttärensä auto-onnettomuudessa. Magda ja Arturo tukevat toisiaan ja muodostavat eräänlaisen uusperheen, jolloin Arturosta tulee Danille kuin isäpuoli. Magda tutustuu myös gynekologiinsa Juliániin (Asier Etxeandia), joka tekee hänen onnistuneen rintaleikkauksensa. Magdan rintasyöpä kuitenkin uusiutuu parantumattomana, jolloin hänelle annetaan elinaikaa vuoden verran. Hän tulee pian myös raskaaksi ja haluaa synnyttää ennen kuin kuolee.
Näyttelijät

| 0 | 1 | 2 |
| --- | --- | --- |
|  Penélope Cruz  | … |  Magda   |
|  Luis Tosar  | … |  Arturo   |
|  Asier Etxeandia  | … |  Julián   |
|  Teo Planell  | … |  Daniel ”Dani”   |
|  Àlex Brendemühl  | … |  Raúl   |
|  Anna Jiménez  | … |  Natasha   |
|  Mónica Sagrera  | … |  Tía Sofía   |
|  Silvia Abascal  | … |  sairaanhoitaja   |
Tuotanto

Ma ma kuvattiin touko-heinäkuussa 2014 Espanjassa, Madridissa ja Kanariansaarten Teneriffalla, jossa elokuvan kuvauspaikkoina olivat Santa Cruz de Tenerifen ja San Cristóbal de La Lagunan kaupungit sekä Guía de Isoran kunta.
Julkaisu ja vastaanotto

Ma ma sai ensi-iltansa Espanjassa 11. syyskuuta 2015 ja Suomessa 27. marraskuuta 2015. Elokuva oli Suomessa 158. katsotuin elokuva 2 174 hengen katsojamäärällään vuonna 2015. Ma man teatterilevittäjänä Espanjassa oli Entertainment Onen omistaman Alliance Filmsin tytäryhtiö Aurum Producciones ja Suomessa Cinema Mondo. Elokuva on kiertänyt useita elokuvajuhlia, kuten Toronton elokuvajuhlat Kanadassa 15. syyskuuta 2015. Maailmanlaajuisesti Ma ma tuotti 1,1 miljoonan dollarin lipputulot.
Ma ma on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 22% kriitikoista on antanut elokuvalle positiivisen arvosanan 4,5/10 keskiarvolla. Keräys perustuu 41 arviointiin. 285 käyttäjästä 44% on antanut elokuvalle positiivisen arvosanan 3,1/5 keskiarvolla. Metacritic-sivuston mukaan 17 arvostelun perusteella elokuva on saanut 31 pistettä sadasta mahdollisesta. Internet Movie Databasen 1 785 käyttäjää on antanut elokuvalle keskiarvon 6,3/10.
Pääosaa näytellyt Penélope Cruz kertoi Magdan olleen yksi monimutkaisimmista, kauneimmista ja vaikeimmista rooleista mitä hänelle on koskaan tarjottu. Vaikka itse elokuva saikin kielteisen vastaanoton, Cruzin roolisuoritus sai ylistävän vastaanoton ja muun muassa Goya-ehdokkuuden parhaasta naispääosasta.
Ma ma julkaistiin Espanjassa DVD:lle 15. tammikuuta 2016 ja Suomessa 16. maaliskuuta 2016.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| Goya-palkinto | Paras naispääosa | Penélope Cruz | Ehdokkuus |
| Goya-palkinto | Paras alkuperäinen musiikki | Alberto Iglesias | Ehdokkuus |
| Goya-palkinto | Paras maskeeraus ja kampaus | Rodolfo Dellibarda Ana Lozano Massimo Gattabrusi | Ehdokkuus |
| CEC-palkinto | Paras ohjaus | Julio Médem | Ehdokkuus |
| CEC-palkinto | Paras alkuperäinen käsikirjoitus | Julio Médem | Ehdokkuus |
| CEC-palkinto | Paras naispääosa | Penélope Cruz | Ehdokkuus |
| CEC-palkinto | Paras miessivuosa | Luis Tosar | Ehdokkuus |
| CEC-palkinto | Paras musiikki | Alberto Iglesias | Ehdokkuus |
| Feroz-palkinto | Paras naispääosa | Penélope Cruz | Ehdokkuus |
| Feroz-palkinto | Paras alkuperäinen musiikki | Alberto Iglesias | Ehdokkuus |
| Platino-palkinto | Yleisöpalkinto; paras naispääosa | Penélope Cruz | Voitto |
| Platino-palkinto | Paras naispääosa | Penélope Cruz | Ehdokkuus |
| Platino-palkinto | Paras alkuperäinen musiikki | Alberto Iglesias | Ehdokkuus |
| Fotogramas de Plata -palkinto | Paras naispääosa elokuvassa | Penélope Cruz | Voitto |
| José María Forqué -palkinto | Paras naispääosa | Penélope Cruz | Ehdokkuus |
| Santa Barbaran elokuvajuhlien Nueva Vision -palkinto | Paras espanjalainen elokuva | Julio Médem | Ehdokkuus |
| Yoga-palkinto | Huonoin espanjalainen miesnäyttelijä | Asier Etxeandia | Voitto |
| Yoga-palkinto | Huonoin espanjalainen ohjaaja | Julio Médem | Voitto |
Aiheesta muualla

Ma ma Internet Movie Databasessa (englanniksi)
Ma ma Elonet.
Ma ma AllMoviessa. (englanniksi)
Ma ma Rotten Tomatoes -sivustolla (englanniksi)
Ma ma Metacriticissä (englanniksi)
Ma ma Box Office Mojossa (englanniksi)
Ma ma The Numbersin sivuilla (englanniksi)
Tor Bjurström

| Tor Bjurström |
| --- | --- |

Henkilötiedot
Syntynyt: 1888
Kuollut: 1966 (77–78 vuotta)
Ammatti:  taidemaalari
Tor Bjurström (1888–1966) oli ruotsalainen taidemaalari. Hän oli Henri Matissen oppilas ja kuului modernistiseen De unga -ryhmään. Bjurström opetti Valandin taidekoulussa Göteborgissa. Hänen maalauksensa olivat värikkäitä ja rytmikkäitä, ja niiden aiheena toimivat usein Ruotsin länsirannikon maisemat.
Aiheesta muualla

Kuvia tai muita tiedostoja aiheesta Tor Bjurström Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Ruotsi 
Taiteenala:  KulturNav  RKD Artists  ULAN 
Muut:  IdRef
Suomalainen (täsmennyssivu)

Suomalainen voi tarkoittaa esimerkiksi seuraavia:
suomalainen, suomalaisten kansaan kuuluva henkilö
suomalainen, Suomen väestöön kuuluva henkilö
suomalainen, Suomen kansalainen
Suomalainen, sukunimi
Suomalainen Kirjakauppa, suomalainen kirjakauppaketju
Lehdet

Suomalainen, vuosina 1955–1959 ilmestynyt Suomen Kansanpuolueen puoluelehti, myöhemmin Polttopiste
Suomalainen, Helsingissä vuosina 1966–1977 ilmestynyt aikakauslehti
Suomalainen, Jyväskylässä vuosina 1888–1917 ilmestynyt sanomalehti
Suomalainen, Helsingissä vuonna 1846 ilmestynyt C. A. Gottlundin perustama sanomalehti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suomalainen”, voi hakea sivunnimihaulla, laajalla sivunnimihaulla tai tekstihaulla.
Meidän talo

| Meidän talo |
| --- | --- |
Lehtityyppi:  aikakauslehti
Aihealue:  asuminen, rakentaminen, remontointi
Kustantaja:  A-lehdet Oy
Julkaisija:  A-lehdet Oy
Päätoimittaja:  Jenny Brandt
Kotimaa:  Suomi
Ilmestymistiheys:  12 kertaa vuodessa
Kieli:  suomi
Aiheesta muualla
Kotisivu
Meidän talo oli  A-lehtien julkaisema aikakauslehti rakentamisesta ja remontoimisesta kiinnostuneille. Meidän talon jutuista lukija sai asiantuntevia vinkkejä ja ohjeita sekä ammattitaitoisesti kuratoituja materiaali- ja tuotesuosituksia. Lehden lukijamäärä Kansallisen Mediatutkimuksen KMT2020 mukaan oli 92 000. Lehti ilmestyi 12 kertaa vuodessa.  Viimeinen numero ilmestyi marraskuussa 2024.
Aiheesta muualla

Meilläkotona.fi/meidän-talo
Wadi Al-Hitan

| Wadi Al-Hitan> وادي الحيتان |
| --- | --- |

Maailmanperintökohde
Sijainti:  Al-Fayyum, Egypti  29°20′0″N, 30°11′0″E
Tyyppi:  luontokohde
Kriteerit:  VIII
Tunnusnumero:  1186
Valintahistoria
Valintavuosi:  2005
 
Wadi Al-Hitan (arab. وادي الحيتان‎, Valaiden laakso) on paleontologinen kohde Egyptissä, Al-Fayyumin hallintoalueella. Se valittiin UNESCOn maailmanperintöluetteloon vuonna 2005 maailman varhaisimpien valasfossiilien ansiosta. Alueelta on löydetty archaeoceti-fossiileja, jotka valottavat valaiden evoluutiota.
Sijainti

Wadi Al-Hitan sijaitsee Al-Fayyumin hallintoalueella Egyptin Läntisellä aavikolla. Se on osa Wadi el-Rayanin suojelualuetta, jonka keskeisessä osassa on luonnonlähteitä ja kaksi murtovesijärveä, jotka syntyivät, kun 1970-luvulla ylimääräistä maatalousvettä johdettiin Qarunjärvestä alueelle.
Wadi Al-Hitan on noin 40 kilometriä Wadi el-Rayanin järvistä länteen, ja se on täysin kuiva alue, jossa on monia aavikkomaisemille tyypillisiä muodostelmia, kuten tuulieroosion aikaansaamia kivipilareita. Niitä ympäröi hiekkadyynejä, kallioita sekä vanhan savi- ja kalkkikivisen ylätasangon kukkuloita.
Geologia

Muinainen Tethysmeri lainehti joskus selvästi etelämpänä kuin nykyinen Välimeri. Sen vetäytyessä pohjoiseen paljastui paksu sedimenttikerros, josta muodostui hiekka-, savi- ja kalkkikiveä. Wadi Al-Hitanin kivet ovat eoseenikauden keski- ja myöhäiskausilta.
Wadi Al-Hitanissa on esillä kolme eoseenikauden muodustumaa, joisa vanhin on 40–41 miljoonaa vuotta vanha Gehannamin muodostuma, joka koostuu valkoisesta merkelisestä kalkkivestä ja kipsipitoisesta savikivestä. Birket Qarunin muodostuma on puolestaan hiekkakivejä, savea ja kovaa kalkkikiveä. Qasr El-Saghan muodostuma on nuorin, ja sen alueella on myös korkeimpia kallioita.
Historia

Wadi Al-Hitanin fossiili löydettiin talvella 1902–1903, jolloin Egyptin geologisen selvityksen H. J. L. Beadnell ilmoitti löytäneensä suuria kalloja ja muita valasfossiileja. Paleontologi Charles William Andrews nimesi fossiileista kaksi vuotta myöhemmin kaksi uutta lajia, jotka olivat Basilosaurus isis ja Dorudon atrox.
Wadi Al-Hitan jäi 1900-luvun alun jälkeen pitkäksi aikaa heikosti tunnetuksi, ja vuosina 1947–1948 sekä 1960-luvun lopulla siellä tehtiin pari pientä julkaisematonta vierailua. Michiganin yliopisto otti sen kohteeksi 1980-luvulla, ja siellä vieraili yliopiston tutkijoita ensin 1983 ja sitten vuosina 1985, 1987, 1989, 1991 ja 1993. Tutkimukset paljasitivat Wadi Al-Hitanin merkityksen, ja esimerkiksi vuonna 1989 sieltä löydettiin ensimmäiset valasfossiilit, joissa oli vielä takajalkojen jäänteitä.
Wadi el-Rayanin luonnonsuojelualue perustettiin 1997, ja Wadi Al-Hitanista tuli Unescon maailmanperintökohde 2005. Se valittiin 2018 Kansainvälisen luonnonsuojeluliiton suojelualueiden vihreälle listalle, johon pääsee alueet, joiden hallinto on hyvää ja tehokasta sekä suojelu onnistunutta.
Panoraamanäkymä Wadi Al-Hitaniin.
Wadi Al-Hitanin opaste.
Wadi Al-Hitanin maisemia
Fossilisoitunutta mangrovejuurikkoa.
Dorudon atrox -luuranko Wadi Al-Hitanin museossa.
Aiheesta muualla

Kuvia tai muita tiedostoja aiheesta Wadi Al-Hitan Wikimedia Commonsissa
Dorudon-fossiili Wadi Al-Hitanissa.
Pii (vakio)

Kun ympyrän halkaisija on 1, ympyrän kehä on pii.
Pii eli π on matemaattinen vakio, ympyrän kehän suhde halkaisijaan euklidisessa geometriassa. Pii esiintyy monilla matematiikan ja fysiikan alueilla.
Vaihtoehtoisesti pii voidaan määritellä r-säteisen ympyrän pinta-alan suhteena r-sivuisen neliön pinta-alaan:  {\frac {\pi r^{2}}{r^{2}}}=\pi . Joissain analyysin kirjoissa pii määritellään pienimmäksi positiiviseksi luvuksi  x, jolle  \sin(x)=0.
Piin likiarvo katkaistuna 100 desimaalin jälkeen on 3,14159 26535 89793 23846 26433 83279 50288 41971 69399 37510 58209 74944 59230 78164 06286 20899 86280 34825 34211 70679.
Eukleideen Alkeet-teoksen luvussa XII todistetaan, että kahden ympyrän alan suhde on sama kuin niiden halkaisijoiden neliöiden suhde. Tästä seuraa, että ympyrän pinta-ala on vakio (= π / 4) kertaa sen halkaisijan neliö. Pii on irrationaaliluku eli luku, jonka desimaalikehitelmä on päättymätön ja jaksoton. Ferdinand Lindemann todisti vuonna 1882 piin olevan transsendenttiluku, eli luku, joka ei ole minkään rationaalilukukertoimisen polynomin nollakohta.
Joissakin maissa pii tunnetaan myös nimillä Arkhimedeen vakio ja (erityisesti saksankielisellä alueella) Ludolphin luku matemaatikkojen Arkhimedes ja Ludolph van Ceulen mukaan.
Piin vanhoja likiarvoja

Koska pii on transsendenttiluku, sitä ei voi esittää päättyvänä lausekkeena peruslaskutoimituksia, potenssiinkorotusta ja juurenottoa käyttäen. Sitä on kuitenkin kauan arvioitu likimääräisesti. Vanhan testamentin Ensimmäisessä kuninkaiden kirjassa  \pi  on 3: ”Hiram valoi myös pyöreän altaan, jota kutsuttiin mereksi. Se oli reunasta reunaan kymmenen kyynärän levyinen, korkeutta sillä oli viisi kyynärää, ja vasta kolmenkymmenen kyynärän pituinen mittanuora ulottui sen ympäri”.
Ensimmäisiä säällisiä säilyneitä  \pi :n likiarvoja on egyptiläisen matemaatikko Ahmosen käyttämä. Se on säilynyt laskutehtävissä, jotka sisältyvät niin sanottuun Rhindin papyrukseen. Sen mukaan ympyrän pinta-ala on yhtä suuri kuin sellaisen neliön, jonka sivu on 8/9 ympyrän halkaisijasta. Tämä vastaa  \pi :n likiarvoa 256/81 eli noin 3,16. Noin 2 000 vuotta ennen ajanlaskun alkua babylonialaiset otaksuivat, että  \pi  on joko 3 tai  {\frac {25}{8}} (yksi desimaali oikein). Myös likiarvo  {\frac {22}{7}} (kaksi des. oikein) on tiedetty pitkään.
Kreikkalainen filosofi ja matemaatikko Arkhimedes todisti ympyrän sisään ja ympärille piirrettyjen monikulmioiden avulla, että ympyrän kehän ja halkaisijan suhde on lukujen  3{\frac {1}{7}} ja  3{\frac {10}{71}} välillä. Ptolemaios käytti  \pi :n arvoa  {\frac {377}{120}} (kolme des. oikein). Kiinalainen Tsi Ch'ung-Chi löysi 400-luvulla  \pi :lle arvon  {\frac {355}{113}} (kuusi des. oikein), jota parempi murtolukuarvio on vasta  {\frac {103993}{33102}} (yhdeksän des. oikein).
Luku  \pi  todistettiin irrationaaliluvuksi 1700-luvulla.
Piin laskeminen sarjakehitelmien avulla

Piin voi esittää päättymättömänä sarjana. Eräs varhainen ja yksinkertainen tapa määritellä pii sarjana on Gottfried Leibnizin kehittämä Gregory–Leibniz-sarja:
Tämä sarja suppenee kuitenkin liian hitaasti, jotta sitä kannattaisi käyttää piin likiarvojen laskemiseen. Siitä olisi laskettava vähintään 294 ensimmäistä termiä, jotta saataisiin edes kaksidesimaalinen likiarvo 3,14. Vuonna 1706 John Machin todisti kuitenkin seuraavan yhtälön:
Koska arkustangentin Taylorin sarjakehitelmä on
saatiin tästä piille nopeasti suppeneva ja käyttökelpoinen sarjakehitelmä:
Machin itse laski tällä kaavalla piin 100 desimaalin tarkkuudella, ja myöhemminkin tätä sarjaa on paljon käytetty yhä tarkempien likiarvojen laskemiseen.
Alkulukujen 7, 11, 13, … avulla on johdettu tulokaava
Edellistä pienemmistä alkuluvuista 2, 3, 5, … lähtien pätee myös tulokaava
Vuorottelevista sarjoista voidaan mainita tulos
josta saadaan
Muita äärettömiä sarjoja:
Muutama BBP-kaava: